పూజా బెనర్జీ

పూజా బెనర్జీ (పూజా బోస్‌) బెంగాలీ, హిందీ సినిమా, టివి నటి. స్టార్ ప్లస్‌లో వ్చిన తుజ్ సంగ్ ప్రీత్ లగై సజ్నా సీరియల్ లో బృందా పాత్రలో నటించి గుర్తింపు పొందింది. ఝలక్ దిఖ్లా జా (2014), కామెడీ నైట్స్ బచావో (2015), బిగ్ బాస్ బంగ్లా (2016) వంటి కార్యక్రమాలలో కూడా పాల్గొంది. తెలుగులో వీడు తేడా అనే సినిమాలో నటించింది.

 జననం 
పూజా 1987, ఫిబ్రవరి 6న పశ్చిమ బెంగాల్ లోని కలకత్తాలో జన్మించింది.

 టెలివిజన్ రంగం 
కహానీ హమారే మహాభారత్ కీ అనే సీరియల్ తో తన నట జీవితాన్ని ప్రారంభించిన పూజా, తరువాత తుజ్ సాంగ్ ప్రీత్ లగాయ్ సజ్నాలో సాధారణ పంజాబీ అమ్మాయి బృందా పాత్రలో నటించింది.Pooja Banerjee has blind faith over Ekta Kapoor .  పూజా ఝలక్ దిఖ్లా జా 7 కార్యక్రమంలో పాల్గొన్నది. కొరియోగ్రాఫర్ రజిత్ దేవ్, వైభవి మర్చంట్‌కి చీఫ్ కొరియోగ్రాఫర్ కూడా పనిచేసింది.

2015 నుండి 2017 వరకు ప్రసారమైన కామెడీ నైట్స్ బచావో సీరియల్ లోనూ, జీటివిలో వచ్చిన ఖుబూల్ హై సీరియల్ లో ఆఫ్రీన్ పాత్రలోనూ, అండ్ టీవీలో వచ్చిన రజియా సుల్తాన్‌ సీరియల్ లో యాస్మిన్ పాత్రలోనూ నటించింది. 2016లో, బిగ్ బాస్ బంగ్లా, కామెడీ నైట్స్ లైవ్‌ లలో పాల్గొన్నది.

2017లో ఆశిష్ చౌదరి, సుమోనా చక్రవర్తి నటించిన దేవ్‌  సీరియల్ లో మహేక్‌ పాత్రలో నటించింది. 2018లో సీజన్ 2తో కార్యక్రమానికి మళ్ళీ వచ్చింది. 2019లో, కిచెన్ ఛాంపియన్ 5, ఖత్రా ఖత్రా ఖత్రా కార్యక్రమంలో పాల్గొన్నది, తర్వాత విష్‌లో మక్దినా పాత్రలో నటించింది. 2020లో, జగ్ జననీ మా వైష్ణో దేవి - కహానీ మాతా రాణి కీ  సీరియల్ లో వైష్ణోదేవి పాత్రలో నటించింది.

 సినిమా రంగం 
2011లో తెలుగులో వచ్చిన వీడు తేడా అనే సినిమాలో సినిమారంగంలోకి ప్రవేశించింది. హిరాన్ ఛటర్జీతో కలిసి మాచో ముస్తానా సినిమాలో, దేవ్ అధికారి నటించిన రాజా చందా సినిమా ఛాలెంజ్ 2, మహాక్షయ్ చక్రవర్తి నటించిన సుజిత్ మోండల్ సినిమా రాకీ లలో నటించింది.

 వ్యక్తిగత జీవితం 
పూజాకు 2007లో అర్నోయ్ చక్రవర్తితో వివాహం జరిగింది. 2013లో వారిద్దరు విడాకులు తీసుకున్నారు. తనతో తుజ్ సాంగ్ ప్రీత్ లగాయ్ సజ్నా నటించిన సహనటుడు కునాల్ వర్మను 2020లో వివాహం చేసుకుంది. 2020 అక్టోబరులో వారికి ఒక బాబు జన్మించగా, బాబుకు క్రిషివ్ అని పేరు పెట్టారు.

 నటించిన సినిమాలు 
సంవత్సరం సినిమా పాత్ర భాష గమనికలు 2011 వీడు తేడా మేఘన తెలుగు 2012 మాకో మస్తానా దియా బెంగాలీ 2012 ఛాలెంజ్ 2 పూజ బెంగాలీ 2013 రాజధాని ఎక్స్‌ప్రెస్ సునీత హిందీ 2013 లవ్రియా స్వీటీ బెంగాలీ 2013 రాకీ నందిని బెంగాలీ 2013 ఓ! హెన్రీ బ్రిష్టి బెంగాలీ 2013 ప్రోలోయ్ స్పెషల్ డాన్సర్ బెంగాలీ 2013 రామయ్య వస్తావయ్యా అతిధి పాత్ర హిందీ 2014 తీన్ పట్టి మోహోర్ బెంగాలీ 2016 గ్రేట్ గ్రాండ్ మస్తీ సప్నా అమర్ సక్సేనా హిందీ 2018 హొయిచోయి అన్‌లిమిటెడ్ లోలా బెంగాలీ 2018 దీవానా హోలో సోమ బెంగాలీ  2018 యే మాయా హనైమా నేపాలీ  2018 భలోబాస భలోబాస 2 బెంగాలీ  2019 ఛాలెంజ్ 3 బెంగాలీ   3 దేవ్ హిందీ

 మూలాలు 

 బయటి లింకులు 
 
 

వర్గం:1987 జననాలు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు